Беседа:Адмиралтейство на Великобритания

message: Мисля, че е по-удачно името да се промени на Адмиралтейство (Великобритания), защото официалното название е Admiralty. Най-правилно е Адмиралтейство (Обединено кралство), но става много дълго. B.Velikov (беседа) 14:12, 22 август 2016 (UTC)
replies: text: Ако ме питаш мен трябва да е само Адмиралтейство, понеже от тях започва всичко в сегашния смисъл на думата. Иначе се водя от руските заглавия и, честно казано, не обичам заглавията със скоби. Друг орган, с подобно име, който да функционира не знам и скобите са ми малко безсмислени като обознаение и типизаци. Представи си - Древен Рим (Империя) и Монголско хансктво (Империя)... Защо превеждаш от англ. директно - Подсекретар, Support - поддръжка и т.н. Има си и бг думи. Махнал си ми и заготовките за бъдещи статии :). Поздрави, Alexander.D.Hristov (беседа) 11:10, 23 август 2016 (UTC)
replies: text: : Да, но има други такива органи. Admiraliteit - нидерландски, Admiralitetet - датски, шведският е със същото наименование. Превеждам от английски, защото учреждението е английско. Рускоезичната статия е натъкмявана към техните традиции и някои неща са променяни на тях да им е удобно. Примерно лордовете комисари те са ги променили на лорд - заседатели, защото като кажеш на руснак комисар той разбира преди всичко народен комисар, което е министър на СССР. А превеждам подсекретар, защото ние нямаме аналог на този пост. Секретар, съотнесен към нашите правителствени структури е министър, британски "министър" съответства на наш заместник-министър, но нямаме съответствие на Undersecretary или Subsecretary. Това е политическо назначение в централната администрация на министерство. Една позиция под заместник-министър, но не е чиновник. Една позиция над Постоянния секретар, който е най-висшият чиновник, както нашия Секретар на отбраната. За парламентарен секретар също нямаме еквивалент. При нас законодателната и изпълнителната власт са разделени - парламентът си е парламент, правителството си е правителство. Парламентарният секретар е един вид надзорник на парламента, но е повече от надзорник, защото има мандат да действа сам, а не просто да докладва на парламента и да уведомява военното ведомство какви решения е взел парламентът. А в ОК двете структури са свързани. За кои заготовки казваш, че съм изтрил? Гледах да не променям съдържанието на статията, а и нямаше шаблон за редактиране. Поздрави!B.Velikov (беседа) 11:48, 23 август 2016 (UTC)
replies: text: :: Ама естествено, че ще го натъкмят по руски, защото рускоезичната версия се чете от руснаци:). Комисари също не е удачно, защото комисарът е по скоро изпълнителен орган/власт, като ако се използва комисари ще се изключи по този начин парламентрано-дискусионният елемент на самия орган на управление, където единоличие няма, а целта е именно в консенсуса. Докато в статията се казва, че всеки един от тях е равнопоставен и решения може да се вземат само от двама. Т.е. формално всеки си има професионален ресор, но всеки може да взема отношение по всичко и именно поради това има разделение на политически и проф. лордове - за да се неутрализират взаимно и да не действат само в техен интерес. Ако нещо съответства на българско нещо по-добре е да го напишеш в бг му еквивалент, може и със скоби за пояснение. Колко от четящите после ще разберат за какво става дума - че там отбраната се ръководи от Секретар /сега дали те от американците или амер. от тях са го взели - не знам/, еквивалентен на вицепремиер, понеже в ресора му са няколко министерства, а зам. му пък имат статут на министри в еквивалента на много от правителствата. Поздрави, Alexander.D.Hristov (беседа) 13:32, 24 август 2016 (UTC)
replies: text: ::: Всеки, който чете ще го разбере, нали затова съм дал пояснение в скоби. Точно комисари са, защото са членове на комисия. А и Комисариат в контекста на въоръжените сили е орган, който отговаря за вещевото осигуряване на войските. И функцията на комисията е именно такава - изготвяне на бюджета, разплащане с корабостроителниците, администрирането на Кралските ВМС и дисциплината сред състава им. Оперативният контрол върху силите остава в ръцете на командирите на ескадри, които са подчинени на Първия морски лорд. Той не произтича от Комисията на Адмиралтейството. Статията има фактологически грешки. И преди ти бях казал по статиите, засягащи организационни теми за структури извън рамките на Руската империя, Съветския съюз и Руската федерация да ползваш поне още един източник извън рускоезичната уикипедия за потвърждение. Защото примерно в случая изхождаш от руската статия, която е сбъркана. Конкретни ресори имат лордовете офицери и то извън комисиите. Тези ресори им дават по право място в Комисията на Адмиралтейството (Admiralty Board), но това е колективен орган, чийто членове са равноправни. Знаеш ли какво е пълното наименование на Комисията на Адмиралтейството? Това го няма в руската статия. Наименованието е:
Commissioners for Exercising the Office of Lord High Admiral of the United Kingdom of Great Britain and Ireland, &c., което значи (превеждам буквално)
"Комисари за осъществяване на Поста на Лорд Висш Адмирал на Обединеното Кралство на Великобритания и Ирландия, к.(олониите)". Такова е названието на Комисията на Адмиралтейството още от създаването ѝ през 1689г., когато тя заменя поста на Лорд Висш Адмирал. (Всъщност окончанието тогава е "...на Кралство Англия, Кралство Шотландия, Кралство Ирландия и колониите", защото е от преди обединяването на короните и възникването на "Великобритания") И ще ти кажа защо постът е заменен с Комисия. Постът е прерогатив на Джеймс, Крал на Англия (Джеймс II), Шотландия (Джеймс VII) и Ирландия (Джеймс II). Джеймс управлява еднолично, тръгва да възстановява абсолютизма и това предизвиква "Славната революция" от 1688 г., когато зет му Вилем Орански, женен за дъщеря му, го сваля от власт. Английските благородници го подкрепят, но за да гарантират парламентарното управление на страната го принуждават да подпише редица актове, признаващи върховенството на Парламента и от това време произлиза британската максима, че "Кралят властва, но не управлява". От тези актове на Уилям III (Вилем става крал на Англия, Шотландия и Ирландия под това име) произлиза поста на Министър-председател, от тези актове произлиза и Комисията на Адмиралтейството. Повечети лични прерогативи на монарха са поети от колективни органи, подвластни на Парламента. И тя е създадена именно за да е колективен орган на равноправни членове. Първият лорд на Адмиралтейството има по-големи правомощия от другите Лордове, защото е Председател на комисията и той определя дневния ред, но гласът му не тежи повече от този на останалите членове, нито тежестта на техните гласове се различава помежду им, нито той може да наложи волята си над комисията, когато гласовете са мнозинство срещу неговата позиция. Няма нужда да ми казваш какво пише в рускоезичната статия. Прочел съм го, грешно е, затова съм го поправил. Извинявай, ако звуча рязък в изказа си. Нямам такова намерение. Още по-малко целя да те засегна. Оценявам големия труд, който хвърляш тук. B.Velikov (беседа) 14:39, 24 август 2016 (UTC)
thread_title:  Заглавие